
E L Ő T E R J E S Z T É S

a Képviselő-testület 2024. november 18-i nyilvános ülésére

Tárgy:
A közvilágítás korszerűsítésére érkezett ajánlat elfogadása
Előterjesztő:

Gyarmati Kornél polgármester

Előkészítette: 

dr. Varga Viktória jegyző

Tisztelt Képviselő-testület!
Tagyon Község Önkormányzata a település közvilágításának korszerűsítését tervezi a költségek csökkentése érdekében. 
A Fénysport Lux Kft. nettó 1.290.895 Ft (bruttó 1.639.437 Ft) összegű ajánlatot tett, mely magában foglalja a 17 db Vizulo Colibri 22W LED lámpatestet, a felszerelést a meglévő karra, a lámpatestek újra bekötését, kiviteli terv készítését, engedélyeztetést, és minden egyéb adminisztrációt.
A korszerűsítéssel a várható megtakarítás kb. 60 %. Maga a beruházás 4 év alatt térül meg várhatóan.

A beszerzési szabályzat és a költségvetési rendeletünk alapján a nettó 1 millió Ft értékhatárt el nem érő beszerzések esetében a polgármester dönt a beszerzésről. A nettó 1 millió Ft értékhatárt meghaladó, de a nettó 3 millió Ft értékhatárt el nem érő beszerzések esetén a döntéshozatalra a Képviselő-testület jogosult, így a közvilágítás korszerűsítésére kapott ajánlatot a testületnek kell jóváhagynia.
Kérem a Tisztelt képviselő-testületet az előterjesztés megvitatására és a határozati javaslat elfogadására.

HATÁROZATI JAVASLAT

Tagyon Község Önkormányzata Képviselő-testülete a település közvilágításának korszerűsítésére a Fénysport Lux Kft. (2890 Tata, Agostyáni út 5., adószám: 12879029-2-11) összesen nettó 1.290.895 Ft összegű ajánlatát elfogadja.

A szükséges forrást a 2024. évi költségvetésről szóló önkormányzati rendelet tartaléka terhére biztosítja. 
Felhatalmazza a polgármestert a szükséges szerződés aláírására.

Határidő: azonnal

Felelős: polgármester

Szentantalfa, 2024. november 12.
                                                     

            Gyarmati Kornél

                                                                                              

 polgármester
